Diari Oficial de la Generalitat Valenciana


Sumari del DOGV 4068, del 21-08-2001 (2001/7024)

ORDRE de 27 de juny de 2001, de la Conselleria de Cultura i Educació, per la qual s'autoritza el canvi de denominació específica i de domicili per trasllat d'instal·lacions al centre docent privat San Francisco de Asís, de Villena (Alacant).
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4068

Data del DOGV
:   21-08-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/7024


Data del document
:   27-06-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Villena
    * ensenyament privat

ORDRE de 27 de juny de 2001, de la Conselleria de Cultura i Educació, per la qual s'autoritza el canvi de denominació específica i de domicili per trasllat d'instal·lacions al centre docent privat San Francisco de Asís, de Villena (Alacant). [2001/7024]
  
Vist l'expedient iniciat a instància del representant de la titularitat del centre docent privat San Francisco de Asís, de Villena (Alacant) número de codi 61058273, en sol·licitud d'obertura i funcionament de les noves instal·lacions del centre amb canvi de domicili i denominació específica.
  
La Direcció General de Centres Docents ha declarat, per Resolució de 3 de juliol de 2000, l'adequació de les instal·lacions proposades, quant a espais educatius es referix, al que es disposa en l'Ordre de 26 de març de 1981 (BOE de 06.04.81).
  
Atés que l'expedient ha sigut tramitat per la Direcció Territorial de Cultura i Educació d'Alacant, la qual, a la vista de l'informe favorable de la Unitat Tècnica de Construccions i de la Inspecció Educativa, eleva proposta favorable al que se sol·licita.
  
Vista la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; l'Ordre de 26 de març de 1981 (BOE de 06.04.81), per la qual s'aproven els programes de necessitats per a la redacció dels projectes de construcció i adaptació dels centres d'Educació Especial, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar el canvi de denominació específica i de domicili per trasllat d'instal·lacions al següent centre docent privat, en els termes que s'hi especifiquen:
  
Antiga denominació específica: San Francisco de Asís
  
Nova denominació específica: APADIS
  
Antiga denominació del titular: Asociación Protectora de Subnormales de Villena
  
Nova denominació del titular: Asociación para la atención del discapacitado de Villena y Comarca.
  
Nou domicili: Partida Prado de la Villa,
  
Localitat: Villena
  
Província: Alacant
  
Codi: 24877074
  
Ensenyaments autoritzats i capacitat màxima:
  
- 5 unitats d'Educació Especial, amb 50 llocs escolars
  
Disposició addicional
  
La present ordre donarà lloc a la corresponent inscripció de la modificació de l'autorització en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 27 de juny de 2001
  
El conseller de Cultura i Educació,
  
MANUEL TARANCÓN FANDOS